Eloísa de Castro

Eloísa de Castro (Mairil, 11 de hebreru de 1997) es una filósofa i cantora de heavy metal española.

 Correúra artística 
Tuvu nacencia en Mairil en 1997. Prencipió a estuyal música alos 9 años i s'especializó en cantu crássicu (ópera) con 19 añus. Tras completal los sus estuyus n'Umaniais nel IES Complutense d'Alcalá de Henares i participal en diversus cussus ena Nuversidá d'Alcalá (UAH), acontinó la su hormación en filosofía a través dela Nuversidá Nacional d'Educación a Distancia (UNED) en Burgus.

En 2021, pubricó un ensayu titulau Antiética del narcisista ondi analiza las repercusionis del mitu de Narcisu i dessamina l'impatu social del egocentrismu, presentandu los sus argumentus nun hormatu que recuerda a una tragedia griega epistolal. Ena primera parti del libru, s'ilustra la conduta destrutiva de Narcisu acia la ninfa Ecu. Ena su segunda parti, De Castro s'adrenta nun ensayu filosóficu que custiona l'ética del narcisismu i esprora las dificultais d'establecel una ética nuversal nuna sociedá ca ves más individualista.

En 2023, debutó col su álbum Gineceo, un proyetu de metal sinfónicu nel que s'unin la música i la filosofía i que De Castro denomina “filometal” i ondi da un omenagi a figuras femeninas destacás dela filosofía antigua, encluyendu ala poetisa Safu de Lesbos, ala sacerdotisa de Delfus Temistoclea, ala matemática i filósofa Téanu de Crotona, descubriora delas propiedais del númiru áureu, ala filósofa Diotima, maestra de Sócrati i inspiraora de filósofus comu Pratón, i ala filósofa i maestra neoplatónica Hipatia d'Alejandría.  Neste proyetu, á contau cona calavoración de Carlos Escobedo de Sôber, Víctor de Andrés i Manuel Seoane de Mägo de Oz, Diva Satánica de Nervosa, o el músicu Jorge Salán, entri sotrus.

 Reconocencias 
De Castro hue encluía en 2022 i 2023 nel Top 5 del Rockferéndum laborau pola revista La Heavy de Mariskal Romero, junta cantoras consagrás comu Aurora Beltrán de Tahúres Zurdos, o Patricia Tapia, entri sotras.

 Obra 

 Ensayu 
 2021 – Antiética del narcisista. Grupu Editorial Círculo Rojo. ISBN 978-8413855455.

 Música 
 2023 – Gineceo. Animal Records

 Referencias 

 Atijus p'ahuera 
 Página web oficial de Eloísa de Castro